რეზა-შაჰ ფეჰლევი

რეზა ფეჰლევი ვარდა რეზა შაჰი დიდი (სპარს. رضا پهلوی — Rezâ Pahlavi; დ. 15 მელახი 1878, ალასთი, მაზანდარანიშ ოსტანი, სპარსეთი — ღ. 26 კვირკვე 1944,  იოჰანესბურგი, ობჟათე აფრიკაშ რსხუ) — ქორთული ჯინჯიშ ირანალი, ნამუქჷთ იჸუ ირანიშ მაართა შაჰანშაჰიქ ფეჰლევიშ დინასტიაშე. ხვისტაშა ეშართჷ ყაჯარიშ დინასტიაშ გინოჸოთამაშ უკული 1925 წანას. რეზა-შაჰ ფეჰლევქ ბრელი აკეთჷ ქიანაშ მოდერნიზაციაშო. 1935 წანას მითხუ, მუჭო შხვა ქიანეფს ოფიციალურო გჷმურინუაფდესკო ქიანაშ ჯოხოთ "ირანი" "სპარსეთიშ" მანგიორო. 1941 წანას, მაჟირა მოსოფელიშ ლჷმა რდჷნ, ვარიაშ რაგადი ოკოდჷ გოართოიანაფილ ომაფეშა დო სსრრ-შა თინეფიშ ჯარეფიშ ირანიშ  დიხეფშა მინოჸონაფაშენ, მუშ გეშა რსხუეფქ ვარია ორაგადაფუეს მაფობაშე. ღურჷ იოჰანესბურგის. თიშ მონძექ მოჰამედ რეზა ფეჰლევიქ მუმა გეგნასვანჯუ ირანშა დო სპეციალურო კეთებულ მავზოლეუმს ქჷდასვანჯუ, მარა ირანიშ ისლამურ რევოლუციაშ უკული აიათოლაქ მავზოლეუმი აკარღვაფაფუ.

 რესურსეფი ინტერნეტის 
 IRANNOTES.com
 ეკონომიკა ფეჰლევიშ პერიოდის, ენციკლოპედია "ირანიკა"
 ფეჰლევიშ დინასტიაშ გენეოლოგია

კატეგორია:ნაღურა 1944
კატეგორია:დუნაბადი 1878
კატეგორია:მაჟირა მოსოფელიშ ლჷმაშ პოლიტიკური ლიდერეფი